“ไวส์โลจิสติกส์” เล็งขาย IPO 150 ล้านหุ้น หวังเทรด SET กลาง Q3/58
"ไวส์โลจิสติกส์" หรือ WICE ผู้ให้บริการโลจิสติกส์ระหว่างปท. เล็งขาย IPO จำนวน 150 ล้านหุ้น หวังเข้าเทรด SET กลาง Q3/58 ระดมทุนใช้เพิ่มจำนวนรถขนส่ง-สร้างคลังสินค้า โดยมีบล.ฟิลลิป (ประเทศไทย) เป็นที่ปรึกษาทางการเงิน
13 พ.ค. 2558

บริษัท ไวส์โลจิสติกส์ จำกัด (มหาชน) หรือ WICE ระบุว่า บริษัทจะเสนอขายหุ้นเพิ่มทุนแก่ประชาชนเป็นครั้งแรก (IPO) จำนวน 150 ล้านหุ้น และคาดว่าหุ้นจะเข้าซื้อขายในตลาดหลักทรัพย์แห่งประเทศไทยได้ในช่วงกลางไตรมาส 3/58 โดยจะนำเงินที่ได้จากการลงทุนไปใช้เพิ่มจำนวนรถขนส่งและสร้างคลังสินค้า โดยมีบริษัทหลักทรัพย์ ฟิลลิป (ประเทศไทย) จำกัด (มหาชน) เป็นที่ปรึกษาทางการเงิน    
ทั้งนี้ WICE เป็นผู้ให้บริการโลจิสติกส์ระหว่างประเทศแบบครบวงจร ทั้งการนำเข้าและส่งออก โดยการขนส่งทั้งทางทะเลและทางอากาศ พร้อมการให้บริการด้านพิธีการศุลกากร และการขนส่งในประเทศ รวมถึงการให้บริการขนส่งสินค้าแบบประตูสู่ประตู (Door to Door)
 